Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi moottoriajoneuvoista ja niiden perävaunuista vaarallisten aineiden tiekuljetuksissa ja direktiivin 70/156/ETY muuttamisesta moottoriajoneuvojen ja niiden perävaunujen tyyppihyväksynnän osalta"



Virallinen lehti nro C 296 , 29/09/1997 s. 0001



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi moottoriajoneuvoista ja niiden perävaunuista vaarallisten aineiden tiekuljetuksissa ja direktiivin 70/156/ETY muuttamisesta moottoriajoneuvojen ja niiden perävaunujen tyyppihyväksynnän osalta" () (97/C 296/01) Neuvosto päätti 13. helmikuuta 1997 Euroopan unionin perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut teollisuus-, kauppa-, käsiteollisuus- ja palvelujaosto antoi lausuntonsa 4. kesäkuuta 1997. Esittelijänä oli Michael Kubenz. Talous- ja sosiaalikomitea hyväksyi 9. heinäkuuta 1997 pitämässään 347. täysistunnossa seuraavan lausunnon. Äänestyksessä annettiin 115 ääntä puolesta, 3 vastaan, ja 1 pidättyi äänestämästä. 1. Esipuhe Irlantia lukuunottamatta jäsenvaltiot ovat sopimuspuolia vaarallisten tavaroiden kansainvälisistä tiekuljetuksista tehdyssä eurooppalaisessa sopimuksessa (ADR-sopimus) (). 1.1. Direktiivillä 94/55/EY () ADR-sopimuksen määräykset liitettiin tammikuun 1. päivästä 1997 alkaen osaksi yhteisön lainsäädäntöä. Tämä direktiivi sisältää määräyksiä vaarallisten aineiden kuljetuksista sekä niissä käytettävien ajoneuvojen rakenteesta ja varustelusta yhteisön alueella. Direktiivi ei kuitenkaan takaa, että vaarallisten aineiden kuljetuksiin käytettävien ajoneuvojen rakenteelliset ominaisuudet hyväksytään yhtäläisesti kaikissa jäsenvaltioissa. Tätä varten on säädettävä direktiivin 70/156/ETY mukaisen eurooppalaisen tyyppihyväksyntämenettelyn puitteissa erityisdirektiivi, jolla taataan liikenteen vapaus yhteisön alueella teknisten ominaisuuksien yhdenmukaisuuden perusteella. 1.2. Tämä direktiivi täydentää siten neuvoston direktiiviä 94/55/EY, ja siinä säädetään erityismääräyksiä vaarallisten aineiden kuljetukseen tarkoitettujen perusajoneuvojen sopivasta suunnittelusta ja rakenteesta sekä teknisistä vaatimuksista, jotka koskevat sähkölaitteita jarrujärjestelmiä (esim. ABS-jarrut ja hidastin) palovaaran ehkäisyä ja nopeudenrajoitinta. 1.3. Nämä säännökset pohjautuvat neuvoston direktiivin 94/55/EY (johon viitataan suoraan tässä direktiivissä) säännöksiin. Tämän direktiivin kaikkien olennaisten teknisten vaatimusten noudattamisella varmistetaan kyseisten ajoneuvojen vapaa liikenteeseen saattaminen Euroopan unionin sisämarkkinoilla. Jos jollekin ajoneuvotyypille myönnetään tyyppihyväksyntä tämän direktiivin mukaisesti, jäsenvaltiot eivät voi kieltää ajoneuvon valmistajaa tarjoamasta sitä myyntiin, kieltäytyä rekisteröimästä sitä eivätkä kieltää sen käyttöönottoa sen rakenteeseen liittyvistä syistä. 1.4. Kuten kaikki muutkin hyötyajoneuvojen tyyppihyväksyntään liittyvät erityisdirektiivit ilman pilaantumista ja melupäästöjä koskevia direktiivejä lukuunottamatta tämä uusi direktiivi perustuu optimaaliseen yhdenmukaistamiseen. Jäsenvaltiot voivat vaatia, että noudatetaan ainoastaan Euroopan yhteisön erityisdirektiivien säännöksiä, tai vaihtoehtoisesti säilyttää tämän alan kansallisen lainsäädännön, jolloin valmistaja voi valita tämän ja yhdenmukaistettujen vaatimusten välillä. Jäsenvaltiot voivat vaatia valmistajaa, joka ei ole noudattanut EY-tyyppihyväksyntää, noudattamaan omia kansallisia vaatimuksiaan. 1.5. Tämä direktiivi ei vaikuta kyseisten ajoneuvojen käyttöä koskevaan kansalliseen tai yhteisön lainsäädäntöön. Ehdotusluonnoksen hallinnolliset säännökset on sovitettu direktiivin 70/156/ETY hallintosäännösten mukaisiksi niiden käyttökelpoisuuden varmistamiseksi myös tulevaisuudessa. 1.6. Tämä direktiivi on valinnainen, kunnes puitedirektiivistä 70/156/ETY tulee pakollinen hyötyajoneuvoille kaikissa jäsenvaltioissa. Jos valmistaja päättää toimia tämän direktiivin säännösten mukaan, hänen on sallittava tehdä niin, ja tämän direktiivin tekniset vaatimukset täyttävät ajoneuvot on voitava saattaa liikenteeseen vapaasti muissa jäsenvaltioissa. 2. Johdanto 2.1. Tällä direktiiviehdotuksella on tarkoitus säätää vaarallisten aineiden maantiekuljetuksissa käytettäviä ajoneuvoja ja perävaunuja koskevat tekniset vaatimukset. Direktiivin on määrä osaltaan edistää teknisten edellytysten luomista turvallisille kuljetuksille. 2.2. Ehdotusluonnoksessa säädetään Euroopan talousyhteisön perustamissopimuksen 100 a artiklan (sisämarkkinoiden toteuttamista ja toimintaa koskevat toimet jäsenvaltioiden lakien, asetusten ja hallinnollisten määräysten lähentämiseksi) perusteella määräyksiä vaarallisten aineiden maantiekuljetuksissa käytettäviä ajoneuvoja koskevien vaatimusten täydelliseksi yhdenmukaistamiseksi. Tämä menettely vastaa moottoriajoneuvoalalla yleisesti käytettyä lähestymistapaa, josta on säädetty moottoriajoneuvojen tyyppihyväksynnästä Euroopan unionissa annetussa puitedirektiivissä [6. helmikuuta 1970 annettu neuvoston direktiivi 70/156/ETY (), jota on viimeksi muutettu Euroopan parlamentin ja neuvoston direktiivillä 96/79/EY ()]. 3. Yleistä 3.1. Talous- ja sosiaalikomitea on tyytyväinen komission ehdotukseen lähentää moottoriajoneuvojen ja niiden perävaunujen tyyppihyväksyntää koskevia säännöksiä muuttamalla direktiiviä 70/156/ETY sekä säätämällä uusi erityisdirektiivi vaarallisten aineiden kuljetuksiin tarkoitettujen moottoriajoneuvojen ja perävaunujen tyyppihyväksynnästä. 3.2. Koska neuvosto on hyväksynyt jo 36 hyötyajoneuvojen tyyppihyväksyntää koskevaa erityisdirektiiviä, tulisi myös vaarallisten aineiden kuljetuksiin käytettävistä moottoriajoneuvoista säätää sellainen. 3.3. Siten tällä menettelyllä varmistetaan, että tyyppihyväksyntämenettelyä voidaan soveltaa sarjavalmisteisiin "perusajoneuvoihin". Sekä lisärakenteet että ajoneuvo kokonaisuudessaan on esiteltävä virallisesti hyväksytylle asiantuntijalle ennen kuin se saatetaan liikenteeseen ensimmäisen kerran, sillä säännös erillisestä rekisteröinnistä (ns. B3-todistus) () tullaan säilyttämään tulevaisuudessakin. 3.4. Koko yhteisön laajuisen yhtenäisen moottoriajoneuvojen tyyppihyväksynnän tarkoituksenmukaisuus on selvää. Yksittäis- tai erikoisvalmistusta koskeva poikkeussääntö on laadittu järkevästi, sillä siinä otetaan huomioon useissa vaiheissa valmistetut ajoneuvot saman perusmallin erilaiset muunnelmat pieninä sarjoina valmistetut ajoneuvot. 3.5. Komitea kannattaa komission direktiiviehdotusta sen tavoitteiden osalta, mutta muistuttaa, että EU-säännösten soveltamisala tulee ehdottomasti sovittaa Euroopan talouskomission ECE:n säännösten mukaiseksi. 4. Erityistä 4.1. Talous- ja sosiaalikomitea pyytää komissiota ja varsinkin pääosasto VII:ää huolehtimaan siitä, etteivät asiasta vastaavien viranomaisten ja muiden organisaatioiden erilaiset rakennevaatimukset vesitä tämän direktiivin sekä direktiivin 94/55/ETY (muutosdirektiivi 96/86/EY () mukaanlukien) avulla saavutettua hyötyä. 4.2. Tulee varmistaa, että ECE:n säännöstön ja tämän EU-direktiivin soveltamisalojen voidaan katsoa olevan samat. Bryssel, 9. heinäkuuta 1997. Talous- ja sosiaalikomitean puheenjohtaja Tom JENKINS () EYVL C 29, 30.1.1997, s. 17 () ECE/TRANS/110 (Nide I ja II), Genève, 30.9.1957. () EYVL L 319, 12.12.1994, s. 7 (Talous- ja sosiaalikomitean lausunto, EYVL C 195, 18.7.1994, s. 15), liitteet, EYVL L 275, 28.10.1996, s. 1 () EYVL L 42, 23.2.1970, s. 1 (Talous- ja sosiaalikomitean lausunto, EYVL C 48, 16.4.1969, s. 14) () EYVL L 18, 21.1.1997, s. 7 () Ensimmäisen B3-todistuksen voi vastaisuudessakin antaa vain kansallinen viranomainen, joka vastaa myös ajoneuvon rekisteröinnistä. Siten Saksassa valmistetulle "kokonaisajoneuvolle"ei voida antaa ensimmäistä B3-todistusta, jos ajoneuvo on tarkoitus rekisteröidä esim. Ranskassa. () EYVL L 335, 24.12.1996, s. 43 LIITE Vaarallisten aineiden maantiekuljetuksia koskevia direktiivejä ja sopimuksia 1. ADR-sopimus ADR-sopimus on eurooppalainen sopimus vaarallisten tavaroiden kansainvälisistä tiekuljetuksista. Sopimuksen on ratifioinut 32 maata. ADR-sopimus sisältää yksityiskohtaisia turvallisuusmääräyksiä, joita on noudatettava yhtenäisesti sopimusvaltioiden välisissä vaarallisten tavaroiden tiekuljetuksissa. Mikäli jokin valtio ei ole ratifioinut sopimusta, noudatetaan sen alueella alueellisuusperiaatteen mukaisesti kansallista lainsäädäntöä. ADR-sopimuksen perusteella oli välttämätöntä säätää vastaavia säännöksiä myös valtioiden sisäisille kuljetuksille. ADR-sopimus sai siten samalla aikaan kansallisten määräysten osittaisen yhdenmukaistamisen. Kun ADR-sopimuksen yleisessä osassa säädellään pääosin sopimusvaltioiden keskinäisiä oikeussuhteita, sopimuksen liitteet A ja B sisältävät säännöksiä vaarallisten aineiden kuljetusten sallittavuudesta sekä kuljetuksissa käytettävien ajoneuvojen ja säiliöiden rakenteesta ja käytöstä. Liitteessä A luetellut vaaralliset aineet on jaettu 13 luokkaan. Kuljetettavaksi sallitut aineet sekä pakkaus- ja kuljetusvaatimukset on varustettu reunanumeroin. Liitteeseen A kuuluu yhdeksän liitettä (joista kaksi on vielä avoinna), jotka sisältävät aineiden ja pakkausten testausmenettelyjä sekä varoituslipukkeita koskevia määräyksiä. Liitteen A säännökset koskevat pääasiassa vaarallisten aineiden tai tavaroiden lähettäjää. Liite B sisältää yleisiä ja erityisiä määräyksiä liitteen A mukaisten vaarallisten aineiden tai tavaroiden kuljetuksiin käytettävien ajoneuvojen, säiliöiden, astioiden ja säiliökonttien rakenteesta, varustelusta ja toiminnasta. Liitteessä B on kahdeksan liitettä, jotka sisältävät määräyksiä erityisesti erilaisten säiliöiden rakenteesta ja toiminnasta, ajoneuvojen sähkölaitteista sekä tyyppihyväksyntätodistuksista. Liitteen B säännökset koskevat enimmäkseen vaarallisten aineiden kuljettajia. 2. EY-puitedirektiivi (94/55/EY) ADR-puitedirektiivillä (94/55/EY) ADR-sopimus saatetaan osaksi EY:n lainsäädäntöä. Näin ADR-sopimus siirrettiin kokonaisuudessaan osaksi yhteisölainsäädäntöä. ADR-puitedirektiivi (94/55/EY) perustuu EY:n perustamissopimuksen 75 artiklaan ja sääntelee siten yhteisön sisäistä liikennettä. Huomautus: Ajoneuvojen tyyppihyväksyntä pätee tämän direktiivin mukaan vain kansallisesti. Tästä syystä vaarallisten aineiden kuljetuksiin käytettäviä ajoneuvoja varten tarvitaan EY:n perustamissopimuksen 100 a artiklaan (tavaroiden vapaa liikkuvuus) perustuvaa erityisdirektiiviä. Vaarallisten aineiden maantiekuljetuksissa käytettävien ajoneuvojen ja niiden perävaunujen tyyppihyväksyntää sääntelevä direktiivi olisi vastaus juuri tähän talouselämän tarpeeseen. Edellä mainituista syistä tarvitaan välttämättä EY-sopimuksen 100 a artiklaan perustuvaa direktiiviä tyyppihyväksyntämenettelystä. Tämän saavuttamiseksi tämä direktiivi, kuten kaikki muutkin ajoneuvotekniset direktiivit, tulee säätää perusdirektiiviin 70/156/ETY (moottoriajoneuvojen ja niiden perävaunujen tyyppihyväksyntä) pohjautuen. Näin taataan, että yhdelle perusajoneuvolle tarvitaan vain yksi tyyppihyväksyntä, joka pätee kaikissa jäsenvaltioissa. 3. ECE Economic Commission for Europe (Yhdistyneiden Kansakuntien Euroopan talouskomissio) YK perusti talouskomission joulukuussa 1946, ja sen toimipaikka on Geneve. Samanlaisia YK:n laitoksia toimii myös muissa maanosissa. ECE:n tehtävänä on kehittää ja koordinoida Euroopan taloutta. Liikenneasioita hoitaa oma osasto (WP), jossa on seuraavia alaosastoja: Yleinen liikennepolitiikka, rautatiet, tieliikenne ja sisävesiliikenne. Kuljetusosasto saa tehtävänsä valtioiden sisäisiä kuljetuksia käsittelevältä komitealta. Lento- ja meriliikennekysymyksiä käsitellään vain, jos ne vaikuttavat muihin liikennemuotoihin. ECE:llä ei ole toimeenpanovaltaa. Se laatii suosituksia, päätöslauselmia ja yleissopimuksia. ECE:n työskentelyyn osallistuvat tärkeimmät akkreditoidut kansainväliset eturyhmät. 4. Moottoriajoneuvoalaa koskevat ECE-säännökset Ajoneuvojen varusteiden ja osien yhtenäisistä hyväksymisehdoista ja hyväksynnän vastavuoroisesta tunnustamisesta 20. maaliskuuta 1958 tehtyyn sopimukseen liittyvällä lailla työt annettiin osaston WP 29 vastuulle. WP 29 laatii siten kaikki ajoneuvoteknisesti merkittävät säännökset. Tätä nykyä WP 29 työstää säännösehdotusta "vaarallisten aineiden maantiekuljetuksiin käytettävien ajoneuvojen tyyppihyväksyntämenettelyn yhtenäisistä määräyksistä". 5. WP 15 "Working Group on the Transport of dangerous Goods" WP 15 laatii ADR-sopimuksen (eurooppalainen sopimus vaarallisten tavaroiden kansainvälisistä tiekuljetuksista) vaatimukset. 6. Direktiivin 70/156/ETY liitteen II mukaiset määritelmät Ajoneuvoluokat Luokka M vähintään nelipyöräiset henkilöiden kuljetukseen tarkoitetut moottoriajoneuvot Luokka N vähintään nelipyöräiset tavaroiden kuljetukseen tarkoitetut moottoriajoneuvot Luokka O Perävaunut mukaan lukien puoliperävaunut Nämä luokat jakautuvat alaluokkiin, esim. luokkaan N1 kuuluvat tavaroiden kuljetukseen käytettävät ajoneuvot, joiden suurin sallittu kokonaispaino on 3,5 t. 7. Perusajoneuvon määritelmä Direktiivin 70/156/ETY 2 artiklan mukaan "perusajoneuvo" on keskeneräinen ajoneuvo, jonka tunnusnumero säilyy samana monivaiheisen tyyppihyväksyntämenettelyn kaikkien myöhempien vaiheiden ajan. 8. Vastaavuusluettelo Direktiivin 70/156/ETY liitteen IV luettelo ajoneuvojen tyyppihyväksyntää varten täytettävistä vaatimuksista II osassa määrätään, mitkä ECE-säännökset voidaan katsoa EY:n erityisdirektiivejä vastaaviksi. Liitteessä luetellaan 35 ECE-säännöksiä vastaavina pidettyä ajoneuvoalan EY-erityisdirektiiviä. Ajoneuvoteknisten direktiivien ja säännösten tavoitteena on muotoilla ajoneuvojen ja niiden osien tyyppihyväksynnän soveltamisala ja vaatimukset siten, että yksittäiset erityisdirektiivit voidaan liittää vastaavuusluetteloon. Tämä on mahdollista vain, jos soveltamisalan ja teknisten vaatimusten voidaan katsoa olevan identtiset. Huomautus: Ajoneuvon valmistaja hyötyy tästä siten, että ajoneuvot täytyy tarkastuttaa vain kerran, mutta tämän teknisen tarkastuksen perusteella on mahdollista saada hyväksyntä vastaavan EY-direktiivin ja vastaavan EY-säännöksen nojalla. >TAULUKON PAIKKA>